gentaiscool/nusaparagraph_topic huggingface dataset:
Tidak jarang perusahaan terlena dengan bisnis yang udeh berjalan terus, dan mampu menghasilkan keuntungan terus menerus. Hal ntu tersebut membuat para usahawan lupa untuk memikirkan bahwa ke depannye bisa terjadi kendala serius dalam perusahaan. Oleh sebab ntu, ketika bisnis sedang ada di kondisi yang maksimal, diharapkan selalu menyiapkan anggaran darurat untuk menghadapi kemungkinan yang akan dihadapi. Jika produksi udeh mulai berjalan, sangat penting untuk mengkalkulasikan harga jual produk dengan sedetail mungkin. Jangan sampe ketika kite menjual produk kepada konsumen akan memicu kerugian. Langkah paling penting adalah harus mengetahui harga pasar. Usahakan untuk kagak tergiur dengan menjual produk dengan harga mahal namun sepi peminat. Lebih baik menjual dengan harga yang sesuai dengan daya beli pasar agar tidak sepi konsumen.

Topic: business
Ada yang tahu film Laskar Pelangi? Ya tentang anak-anak yang sekolah di pelosok kedalaman. Seperti itulah saya ketika SD. Saya sekolah ditempat yang tiga bulan sekali banjir melanda, sehingga kami biasa sekolah diruang dengan air setinggi lutut. Waktu itu jamannya SD Inpress, meja kursinya terbuat dari triplek berkaki besi, jadi tidak ngambang ketika kena banjir. Jadi kenapa saya benci olah raga? Sekolah SD saya banjir terus, kami tidak pernah melihat seperti apa lapangan, kami masuk sekolah naik perahu. Apa itu volley? sepakbola, basket? wah mahluk apa itu. Keadaan ini berlangsung sampai SMP. Ketika SMA, saya pindah ke kota dimana saat itu lagi hype banget yang namanya basket, volley dan berbagai olahraga yang keren lainnya. Setiap ada pelajaran olahraga, saya beralasan sakit, karena saya dirundung oleh guru dan teman-teman saya.

Topic: sports
Tujuan utamanye permainan bola basket adalah membuat nilai seabrek mungkin dengan memasukkan bola basket ke ring (keranjang) lawan, serta mencegah membalas keunggulan nilai. Ketika bermain bola basket, para pemain dilarang memainkan bola, memukul bola dengan telapak tangan terbuka, melemparkan, menggelindingkan atau menggiring bola ke segala arah dalam lapangan permainan. Di sisi lain, keterampilan mendasar dalam permainan bola basket adalah kemampuannye menembakkan bola (shooting) ke dalam ring basket. Hal ntu merupakan inti dari strategi permainan, dan dapat memberikan hasil nyata secara langsung untuk memenangkan permainan. Permainan bola basket dilakukan beregu, maka olahraga ini tentu akan melatih kerja sama tim. Dengan kerja sama yang baik tentu akan lebih mudah dalam meraih kemenangannye. Permainan bola basket juga bisa bertujuan melatih sikap kepemimpinan atau leadership. Terlebih untuk Anda yang dipilih menjadi seorang kapten.

Topic: sports
Tadi siang aye nemenin Enyak pegih ke pasar beli bahan-bahan buat selametan. Si Enyak pengen bikin nasi tumpeng. Si Enyak emang paling jago kalo bikin nyang begituan, resepnye udeh turun-temurun dari nenek-moyangnye. Nyang bikin nasi tumpeng Enyak beda ama nasi tumpeng laen ntu bahannye nyang banyak emen. Buat nasi tumpengnye aje bahan-bahannye ade beras puti, beras ketan, santen, kunyit alus, daon pandan, daon salam, sereh, garem, jeruk nipis. Trus ditambah lagi ama ayam goreng biasenye tige kilo, 20 perkedel kentang, 20 telor balado, tempe oreg, urap, ama serundeng. Biasenye ditambahin lagi tuh segale lalapannye kaye timun, cabe, kacang panjang, wortel, selade, trus ditaro di atas daon pisang.

Topic: food & beverages
Zaman sekarang kok hp tuh udah pada canggih-canggih banget ya, ampe layar aje bisa ditekuk. Tapi, aye ngerasanye makin mahal hp makin ringkih juga dipakenye. Soalnye aye udeh beli berapa biji hp tuh rusak mulu dibagian layar. Mana kalo dibenerin juga harganye mahal banget lagi. Ampe bingung aye juga mau benerin apa beli baru kalo hape rusak. Semua tuh rata-rata punya masalah di bagian layar, kaga tau knapa dah. Apa gara-gara hp tuh semua layar sentuh sekarang kaga ada ketikan kaya dulu. Padahal kalo kite liat hp zaman dulu saking kuatnye ampe dikaretin aja masih idup. Mangkanyr kalo mau beli hp mahal sekarang tuh mesti kudu ati-ati banget dah makenya, soalnye mahal banget.

Topic: technology
Elu mau punya iPhone? Elu tau kagak deskripsi dan spesifikasinye? iPhone entu emang hape yang desainnye bagus bener, desain luarnye mewah dan desain dalemnye minimalis. Apelagi kameranye iPhone entu bikin segala objek foto jadi bagus bener. Terus warnanye juga mewah-mewah, ade item, rose gold, putih, dan warna laennye yang mewah atau kagak yang lucu dan jarang. Kagak cuma bagus di luarnye aje, kayak yang tadi aye bilang, desain dalemnye entu juga minimalis dan ngasih kesan yang keren. Kebayang kan bagusnye entu iPhone? Nah elu gas nabung deh buat beli! Belinye pake duit sendiri dan kalo semua kebutuhan laennye yang lebih penting udeh elu penuhin ye!

Topic: technology
Tempat wisata tersembunyi kadang juga disebut sebagai hidden gem. Bisa dikate, entu tempat wisata cakep bener, tapi belom banyak orang yang tau. Nah elu pade tau Gua Jomblang kagak? Gua Jomblang entu adalah salah satu wisata alam di Yogyakarta yang bakalan bikin pengunjung ngerasa dimanjain soalnye ade pemandangan hutan purba dan sungai bawah tanah. Nah tapinye, entu gua tingginye sekitar 60 meter dan cukup menantang. Elu kudu ade nyali yang gede buat masuk ke dalemnye dan capai ke dasar gua. Tapinye kagak perlu khawatir, katenye elu bisa nelusurin gua dibimbing oleh pihak yang berpengalaman. Gua Jomblang bakalan ngelatih jiwa petualang dan ngasih pengalaman berwisata yang berkesan.

Topic: leisures
Sebelomnye pandemi tuh kaga banyak ya nyang ngadain jumat berkah, cuma kelar covid19 tuh makin banyak orang nyang berbagi di hari jumat. Kemarin aye sempet denger ceramah tentang kebaikan-kebaikan nyang dilakuin di hari Jumat, salah satunye oan sedekah tuh. Waktu dulu belom terkenal banget aye nyang namanye jumat berkah cuma sekarang orang pada berlomba-lomba tuh buat bikin jumat berkah. Suatu waktu pernah tuh nyobaik ambil makanan nyang disediain tetangga buat jumat berkah, apa karna dikasih orang tapi rasanya jadi nikmat banget dah. Sekarang tuh udeh kaga susah nyari jumat berkah, dijalan-jalan kalo pagi trus abiss sholat jumat juga sekarang banyak. Mudah-mudahan antusias ini tuh terus berjalan jadi kaga boleh ade nyang ngerasain kelaperan.

Topic: religion
Tênagè suryè karang kêbukti amat bêmanpaat, kagak tibang pêranti lingkungan, tapi jugè pêranti èkonomi. Mêski banyak dikritik karna mahal atau kagak èpisièn, tênagè suryè udèh ngêjadi sumbêr ènèrgi utamè bagi lêbih banyak kêluargè atas adènyè hibah panèl suryè nyang kêsêdiè sêrtè hargè nyang mangkin kompêtitip di pasaran. Di antarè sêmuè manpaat panèl suryè, nyang têrpênting adalah karna ènèrgi matèari mêrupakan sumbêr ènèrgi nyang bênêr-bênêr têrbarukan. Êni bisè dimanpaatin di sêmuè wilayah di duniè amè kêsêdiè saban ari. Kitè kagak bisè kêabisan ènèrgi matèari, kagak kayak bêbêrapè sumbêr ènèrgi laènnyè. Ènèrgi matèari bakal bisè diaksês sêlamè kitè punyè matèari. Olèh karna ntu, sinar matèari bakal kêsêdiè bagi kitè sêkagaknyè sêlamè 5 miliar taun wayah mênurut parè ilmuwan matèari bakal mati.

Topic: technology
Hobi punyè dampak positip buat orang dewasè, khususnyè dalêm ngêndaliin strès amè dèprèsi. Manpaat hobi kêbukti bisè ngêjè sêsêorang lêbih jonjon amè sêmangêt. Karang êni banyak masarakat nyang mulè opèn amè pêntingnyè ngêjagè kêsèhatan mèntal. Adè bêrbagè macêm carè ngêjagè kêsèhatan mèntal, di antarènyè adalah ngêlakuin hobi. Ngêlakuin hobi bukan tibang bêrmanpaat buat ngisi waktu lowong amè hal-hal nyang didêmênin, tapi jugè bisè ngêbantu diri jadi lêbih bahagiè. Ngêlakuin hobi ngêbantu dalêm ngêningkatin kêmampuan pokus padè momèn wayah êni amè ngêdorong otak buat numbuhin sèl-sèl otak baru. Bêrikut êni rèkomèndasi hobi nyang bisè dilakuin buat ngêjagè mèntal nyang sèhat, yakni bêkêbon, ngêdêngêrin atau bêrmaèn musik, nandak, ngêgambar atau ngêlukis, bêrênang, amè nulis jurnal.

Topic: leisures
Pastinye tiap hal kagak ade yang sempurna kan? Selaen ade kelebihan, mesin cuci top loading satu tabung pun ade beberape kekurangan. Kekurangannye entu yang pertama lebih mahal daripada mesin cuci top loading dua tabung. Soalnye entu model ade fitur otomatis yang bikin praktis bener buat dipake. Kedua, pengeringannye belom maksimal. Ketiga, lebih banyak make aer. Keempat, kalo rusak, harga sparepart entu mesin cuci harganya lebih mahal apelagi kalo yang rusak di bagian controller-nya. Nah entu die kekurangan dari mesin cuci jenis satu entu. Nyok cari tau lebih banyak dulu terkait kelebihan dan kekurangannye dari beragam model mesin cuci yang ade supaye wlu kagak salah pilih!

Topic: technology
PT Kêrèta Api Indonesia (Persero) menghubungkan Bandar Udarè Internasional Adisutjipto dêngan Bandar Udarè Yogyakarta International Airport (YIA) dalêm sebuah rangkaian pêrjalanan kêrèta nyang dinamai KA Bandara. Dêngan ngêgunèin KA Bandara YIA, pênumpang pesawat nyang mao menuju Bandara YIA ke Kotè Yogyakarta atau sebaliknyè bisè ngêlakuin pêrjalanan dêngan nyaman amè tepat waktu. Kêrèta Bandara YIA beroperasi setiap ari, amè dalêm atu ari, terdapat 20 pêrjalanan nyang dibagi dalêm dua relasi, yakni dari Stasiun Tugu Yogyakarta alias Stasiun Tugu ke Bandara YIA amè dari Bandara YIA ke Stasiun Tugu. Keberangkatan kêrèta Bandara YIA setiap ari dimulai padè pukul 05.00 WIB dari Yogyakarta, sedangkan operasi berakhir padè pukul 18.39 WIB dêngan pemberhentian di YIA.

Topic: slice of life
Vèrtikultur bêrasal dari bahasè Inggris, yakni vèrtical amè culture. Vèrtikultur mêrupakan tèknik bêcocok tanêm di ruang atau lahan sêmpit dêngan ngêmanpaatin bidang pèrtikal sêbagè têmpat bêcocok tanêm nyang dilakuin sêcarè bêtingkat. Tujuan vèrtikultur adalah buat ngêmanpaatin lahan nyang sêmpit sêcarè optimal. Kini, sistim pêrtanian vèrtikultur udèh ngêjadi pilihan masarakat pêrkotèan buat bêrtanêm sêkaligus ngêjadi solusi dari kêtêrbatêsan lahan nyang dimilikin. Sistim êni jugè mêrupakan konsèp pêngijoan nyang urup buat dilakuin di daèrah pêrkotèan dêngan lahan têrbatês. Misalnyè, kalo tibang ngêmilikin lahan 1 mètêr nyang tumannyè tibang bisè buat nanêm 5 batang tanêman, dêngan sistim pèrtikal, êlu bisè nanêm ampè 20 batang tanêman.

Topic: slice of life
Sêlèdri adalah sayuran nyang biasè dipakè sêbagè pênyêdêp rasè amè aromè masakan. Tapi, akhir-akhir êni ngonsumsi jus sêlèdri lagi populèr karna dipêrcayè punyè bêjibun manpaat. Ngonsumsi jus sêlèdri bisè ngêbantu nurunin bêrat awak, ningkatin dayè tahan awak, ngêjagè kêsèhatan saluran cêrnè, ngurangin nyêri mèns, amè ngurangin risiko têrjadinyè kankêr. Wayah bikin jus sêlèdri, sêbaèknya jangan nambèhin gulè supayè kandungan nutrisinyè têtêp alami. Rasè jus sêlèdri murni èmang pait. Buat nyiasatin rasè paitnyè, bolèh dicampur jahè, pêrêsan jêruk, atau apêl. Waktu têrbaek buat minum jus sêlèdri adalah wayah kondisi pêrut masing dalêm kêadèan kosong, têpatnyè padè pagi ari abis bangun molor. Nyok, rutin minum jus sêlèdri!

Topic: food & beverages
Hobi olahraga futsal buat perempuan pas aye mulai maen tuh sebenernye masih tabu, karena blom seterkenal sekarang tuh pemaen-pemaen futsal perempuan nyang udeh jago malah udah maen keliling indonesia. Sebenernya, kalo digelutin dengan bener tuh futsal bisa bisa ade masa depannye kalo kata kita mah. Sebenernye hobi ini bisa juga kalo jadiin pekerjaan, tapi ya gimana keseriusan kite. Perjalanan aye maen futsal juga kaga langsung mulus, sempet juga aye ditentang ama orang tua aye. Namanye orang tua mah pasti khawatirnye, takut anaknye knapa-knapa gitu trus maennya juga ama laki. Kalo kenyataannya diadu ama laki mah aye juga kaba berani, pan tenaga laki ama perempuan tuh beda.

Topic: leisures
Akhir-akhir ini, banyak orang yang hobi bersepeda, terutama menggunakan jenis sepeda lipat yang praktis dibawa ke mana-mana. Jenis olahraga ini memang menyenangkan untuk dilakukan. Selain bisa menyehatkan tubuh, bersepeda juga bisa mengurangi polusi udara di jalan raya. Nggak heran kalau peminatnya semakin banyak. Lalu bagaimana kalau kita mau menjadikan seAda berbagai keuntungan yang bisa diperoleh dengan mengendarai sepeda listrik. Sebab, jenis sepeda ini mempunyai spesifikasi yang lebih lengkap dibandingkan sepeda biasa. Kita juga bisa memilih berbagai merek yang tersedia sesuai bujet. Ada sepeda yang relatif murah karena fasilitasnya standar, ada juga yang lebih mahal karena fasilitasnya lengkap dan terjamin.peda sebagai alat transportasi sehari-hari? Supaya lebih cepat dan nggak gampang capek, kita bisa memilih sepeda listrik yang lebih praktis. 

Topic: technology
TV Digital adalah penyiaran yang menggunakan standar Digital Video Broadcasting-Terrestrial Second Generation (DVB-T2). Artinye ntu menggunakan frekuensi radio VHF/UHF, seperti halnya TV analog, akan tetapi dengan format konten yang digital. Kalau TV analog, semakin jauh posisi antena dari lokasi stasiun pemancar TV, sinyal akan semakin melemah. Gambar siaran yang diterima pun semakin buruk dan berbayang. Tetapi tidak dengan TV digital. TV digital menyajikan gambar dan suara yang lebih jernih dibanding TV analog. Jadi, kagak ada lagi yang namanye gambar berbayang atau bintik-bintik semut pada monitor TV. Ntulah perbedaannye TV analog dengan TV digital. TV digital hanya mengenal dua status, ya ntu Terima (1) atau Tidak (0).

Topic: technology
Palang pintu adalah bagian dari warisan budayè Bêtawi. Kêmunculan tradisi êni pêrtamè kali dialamin amè sêorang tokoh Bêtawi bêrnamè si Pitung (1874–1903). Diè mulè ngêlakuin prosèsi palang pintu wayah bakal ngawinin Aisyah nyang bêrstatus sêbagè putri pêsohor Bêtawi, yakni Murtadho. Si Pitung kudu mampu ngêlawan Murtadho nyang wayah ntu ngêjadi palang pintu padè prosèsi pêrkawinan putri têrcintènyè. Sampè akhirnyè, si Pitung bêrhasil nêmbus pêrlawanan Murtadho. Si Pitung pun diijinin buat ngawinin Aisyah dah. Sêjak ntu, palang pintu ngêjadi tradisi nyang sêlalu dilakuin amè masarakat Betawi padè ari pêrkawinan. Tujuan dari ritual palang pintu adalah buat nguji kêsungguhan calon mêmpêlai lanang dalêm mêrsunting calon mêmpêlai wadonnyè.

Topic: culture & heritage
Ane cuman pengen ngbagi pengalaman nih, kali aja ade orang laen nyang bakal mirip aye. Kebiasa ame kegiatan beberes rumah, cuman kebiasa ame kegiatan ngolah masakan. Kaga usah takut, kite pasti bisa kalo niat bari usaha kite gede. Kite cuman perlu nyari tahu lebih dalam ame olahan makanan nyang pengen dimasak. terus jangan coba nyerah buat nyoba. Kali eni banyak fasilitas nyang bise kite pake buat dipake nyari infonye. kaya dari google dan youtube juge ngebantu. Pengalaman orang lain juga tak kalah dalam hal nyari informasi. Pengalaman juge bise kite jadiin bahan masukan. Siape juge nyang lagi belajar masak, semangat kite pasti bisa dah

Topic: food & beverages
Kegiatan ke agamaan ntu ialah suatu kegiatan yang di dalamnye terdapat segala aktivitasnye yang tentunye memiliki segala macem hubungannye dengan sistem, prinsip, serta kepercayaan kepada Allah, dan serta dengan caranye ber iman, dan ber takwa. Sekolahan ntu sebagai salah satu lembaganye pendidikan yang wajib mewadahi untuk mendorong, membimbing para siswanye agar mempunyai sikap spiritual yang baek dengan caranye menjalaninnye kegiatan-kegiatan keagamaan. Nah di sekolah ntu ape lagi  yang udeh berbasis agama biasanye kaga belajar umumnye aje, tapi di fokusinnye belajar agama, serta ngejalanin kegiatannye jadi kaga teori aje tapi langsung prakteknye, dan udeh di rancang dah tuh sedemikian rupa ape aje kegiatannye.

Topic: religion
Banyak kan nyang milih naek kendaraan pribadi tuh karna kalo naek kendaraan pribadi udeh kaga usah turun naek. Padahal nyang bikin capek tuh kalo kite bawa kendaraan sendiri, apalagi kan kalo macet kite harus fokus tuh nyelip ke sana ke mari biar bisa sampe. Kalo kite nungguin kaga macet mah mao ampe kapan di Jakarta kalo hari kerja mah udeh pasti macet. Lagian aye tuh orangnye kaga telaten bawa kendaraan takutan bae jadi orang jadi kemana mana mah lebih ngerasa aman kalo naek kendaraan umum. Biar disetirin aje ama orang gitu, kalo nyetir sendiri kan kaga pede ke sana kemari tuh masih was-was bae.

Topic: slice of life
Bir pletok jadi minuman asli Betawi nyang udeh jadi kedemenan orang Betawi ape lagi kalo musim ujan. Minuman eni dibikin dari bahan rebusan 13 macem rempah, kaye jahe, jahe merah, sereh, kunyit, kayu secang, kayu manis, lada item, daon pandan, daon jeruk, biji pala, kapulaga, kembang lawang, ama cengkeh, biasanye ditambahin gule ama garem. Tapi nyang jual eni minuman biasenye kaga make 13 macem bahan ntu, ade juga nyang make cabe jawa buat bahan bikin bir pletoknye. Kalo buat pemanisnye ade nyang make gule merah, gule pasir, ade juga nyang make madu utan. Tapi bagen kaga mahal ongkosnye biasenye buat pemanis tibang make gule pasir aje. Minuman eni punye banyak khasiat nyang bae buat badan.

Topic: food & beverages
Kagak cuma salat 5 waktu tap harinye, ade kegiatan rutin kegamaan laennye yang disebut sebagai zikir pagi dan petang. Pas abis salat subuh, aye laksanain zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain kegiatan rutin keagamaan yang satu entu juga. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Nah entu die keistimewaan dari kegiatan rutin keagamaan satu entu. Jadinye kalo kite ngejadiin zikir pagi-petang sebagai kegiatan rutin keagamaan kite tiap harinye, selaen kite dapet pahala memuji Allah, memohon ampunan, kite juga sambil doa mohon perlindungan dalam entu zikir!

Topic: religion
Minggu kemaren ane nginep di Hotel sultan jakarta, ane nginep dikamar tipe Grand deluxe, ajib bener kamarnye, gede, kamarnye berkapet tebel, terus ac nye juge dingin banget, kebetulan ane nginep dikamar nyang double bed (2 tempat tidur terpisah), masing-masing tempat tidur make kasur nyang tebel, ade bantal warna putih ame selimut tebel warna putih,  fasilitas kamar laennye ade plasma tv ukuran 40 inch, kalo fasilitas kamar mandi ade bath up gede banget khas kamar mandi orang gedean, terus kamar mandi pake shower, ada toilet duduk, dan ada hair dryer, ga ketinggalan ade handuk mandi 2 biji, handuk muka 2 biji, nyang ga ketinggalan dilemari baju ade baju kimono ame sendal hotel motif batik

Topic: leisures
Bulan depan tuh udeh waktunye liburan akhir semester kuliah, bakal bosen banget nih mao ngapain di rumah. Pasti ngejedog bae di rumah sambil maen hp, kalo ngayap tiap hari ama temen-temen juga kaga ada duit. Gimana ya supaya di rumah punya kegiatan tapi juga dapet duit, apa minta ajarin bikin kue aja kali ya trus dijual dah. Setelah aye pikir- pikir lagi teryata aye kaga punya modal, trus juga kaga punya ide buat bikin kue apaan, nyang ngajarin juga kaga ada. Akhirnya cari-cari dah di internet buat les bikin kue tapi nyang biayanye kaga mahal-mahal banget gitu, ntar kalo masalah bayar mah minta dulu dah ama babeh.

Topic: leisures
Pengalaman aye beli di toko online bareng Nyak kaga berenti sampe situ aje, kite masih penasaran masa iye kita kaga bisa beli barang nyang bagus kaya orang-orang. Akhirnya aye lebih pilih-pilih lagi tuh, aye cari toko nya udah terkenal. Awalnya kaga mau tuh aye liat-liat toko yang udeh ada tulisan mallnye, aye kira bakalan sama tuh harganye kaya di mall-mall nyang biasa aye datengin. Pas liat-liat barangnye sih emang bener-bener bagus ye, harga juga beda lebih mahal dikit lah tapi kaa yang jauh beda banget perbandungannye. Sekarang aye coba beli codet nyang bahannye kayu trus harganya 30 rebu tapi ade diskon biaya kirim barangnye, pan lumnayan banget ye. Dua hari kemudian dianter ama abang kurir trus pas kita buka mah sesuai lah, jadi intinye mah ada harga ada kualitasnya juga ye.

Topic: food & beverages
Bêjibun orang bêranggêpan kalo olahragè di pusat kêbugêran mêrupakan carè paling baèk buat ngêjagè kêsèhatan. Nah, manpaat nyang didapêt dari bêolahragè di pusat kêbugêran êni jugè bisè didapêt dari olahragè dèwèk di rumèh. Olahragè di rumèh kagak tibang ngêhèmat waktu, biayè, amè aksès, tapi jugè ngêjè sêsêorang lêbih têratur bêolahragè. Olahragè di rumèh èpisièn sêcarè waktu amè ngêbantu ngatasin bêrbagè halangan nyang têrjadi. Halangan nyang dimaksud êni adalah aksès padè pasilitas latian karna waktu pêrjalanan amè biayè. Bêbêrapè carè supayè têtêp kêrasan bêolahragè di rumèh adalah dêngan nyiptèin suasanè kêrasan nyang dilêngkêpin paslititas pêndukung olahragè. Buat mênuhin paslititas pêndukung olahragè êni bisè dimulè dari ngêbêli alat olahragè sêdêrhanè kayak dumbêl, matras, atau laènnyè.

Topic: sports
Beras kencur, salah atu jamu sedep nyang bise dibikin dewek di rume. Care ngebuat jamu beras kencur kaga ribet tapi kudu telaten. Selaen entu, bahannye ge kaga kudu suse-suse. Jamu tradisional nyang asalnye dari Jawa eni punye rase manis ama bise ngangetin tenggorokan. Beras kencur bise diminum pas lagi panas bise juga pake es bagen dingin. Resep buat bikin beras kencur sebenernye gampang, tibang aer, gule jawa, kencur, beras puti, gule pasir, asem jawa ama jahe. Care bikinnye pertame cuci beras, abis ntu rendem sejem, trus pisahin. Kedue, rebus asem jawa, gule jawa, gule pasir, ama jahe ampe mendidih, trus saring aernye. Ketige blender beras, kencur, ama aer rebusan tadi ampe alus. Terakir saring beras kencur, peres ampas blenderan ampe bener-bener kering. Gampang kan? Nyok kite biasain idup sehat mulenye make resep beras kencur nyang simpel eni. 

Topic: food & beverages
Apel ntu ngegableg vitamin yang tinggi banget buat kesehatan badan. Cara paling antep buat nglenyom apel mah sama kulitnye alias kagak dikelet dulu. Lu orang pade dianjurin buat ngumbah buah apel ampe bener-bener bersih biarin zat lilin atawa pestisida yang bisa aje nemplok bisa sepenuhnye ilang. Cara milih buah apel barang tentu bisa dilakuin macem-macem, yang pertama apel harum ama rada magel pas dipegang. Apel yang udeh mateng mestinye kerasa magel pas dipegang terusnye punye aromanye sendiri kayak apel pas masih di batang poon ame pas ahir musim mekar. Lu kumbah kulit apelnye make aer yang ngalir terusnye bisa dimakan langsung atawa ngegigit apel sebuletnye atawa bisa dipotong-potong dulu. Biasanye sih pade dibikin jus gitu.

Topic: food & beverages
Dalam teknologi yang canggih di mesin cuci ntu ada fitur laguna drum, teknologi ntu berfungsi memaksimalkan daya spin dari mesin cuci sehingga menimbulkan efek seperti mengucek baju secara manual. Kemudian ada fitur laguna wave, ntu fitur perendaman khusus mengangkat kotoran membandel yang menghasilkan hasil cucian lebih bersih maksimal. Selanjutnye ada multi program washing, dilengkapi dengan berbagai macam program mencuci yang dapat disesuaikan untuk berbagai jenis bahan pakaian. Kemudian ada fitur easy to access, jadinye ngebuat segala sesuatunye menjadi mudah dengan desain tombol yang lengkap, dilengkapi dengan tempered glass door yang mewah serta soft demper sehingga pintu kagak bakalan terbanting, dan yang terakhir dilengkapi dengan lampu penerang di dalam tabung untuk mempermudah proses pemantauan hasil mencuci.

Topic: technology
Hal yang paling mengerikan dari survival ntu bukan kehabisannye ganyeman, atau minuman saat di hutan. Melainkannye, pikiran dan hati yang ketakutan saat kalut. Menurut Agatha Christie, “Ketakutan adalah produk dari pengetahuan yang tidak lengkap”. Artinya ape? Artinye, saat pendaki yang tersesat di gunung kagak mulai mengumpulkan pengetahuan, dan berpikir logis, die bakalannye ntu dikuasai oleh rasa takut. Akibatnye, pendaki mengalami stres berat, halusinasi dan kecelakaan gunung. Kondisi ketakutan sangat kagak baik untuk menjalani survival. Karena dasar dari teknik survival ntu adalah ketajaman pengamatan, seni berpikir kritis, dan efisien dan keterampilan untuk bertahan hidup. Jika pendaki udeh menyerah, pasrah dan ketakutan, die kagak bisa bertahan hidup. Maka dari ntu, setelah kite ntu menyadari bahwa kite masuk mode survival, segera yakinkan diri kite ntu. Yakinkan, bahwa kite ntu harus tetap hidup. Bagaimane pun caranye, keyakinan ntu perlu kite tanamkan terus menerus selama masa survival. Karena semakin berat kondisi survival semakin lemah mental seseorang. Jika kite survival berkelompok, kite bisa saling memotivasi antar pendaki.

Topic: slice of life
Sore enih Doel kagak kebagian jadwal ekskul. Tapi, temen deketnye nyang kebagian. Temennye kagak ikut basket kek die, tapi ikutnye futsal. Gegara penasaran isiannye kek ape, Doel ngekor temennye dengan alesan pengen pulang bareng. Temennye oke-oke aje, terus ngajak Doel ke lapangan kolaan. Di pinggir lapangan, Doel ngeliat udeh banyak temen-temen angkatan die ame senior-seniornye nyang deprok bareng-bareng. Semuanye udeh ganti seragam jadi kaos jersey. Enoh, kek nyang dipake pemaen bola gitu. Doel ijin nimbrung be ke temen-temen ame seniornye. Untung mereka bae-bae, jadi Doel diijinin nongtonin mereka latian. Buat persiapannye, Doel ngeliat kagak jau beda ame ekskulnye. Pertame, pasti ade briefing dulu dari ketua ekskul ame pelatihnye. Abis ntu, mereka pemanasan dengan peregangan ame lari-lari keliling lapangan. Kalo udeh, ngikut be pelatihnye ngasi perintah ape; kadang latian oper-operan, ngumpan, nggiring bola, nembak ke gawang, ato latian maen 5 lawan 5. Begitu udeh sore ampir Maghrib, latian dibubarin. Doel demen liatnye. Nanti pas naek kelas, coba ikut ekskul enih kali, ye?

Topic: sports
Hari Sabtu atau Minggu abis salat Subuh, sekitaran jam 6 lewat, pas langit udeh lumayan terang, aye pergi buat olahraga bersepeda. Pas keluar dari rumah, bener-bener sejuk hawanye. Udaranye juga seger bener. Tapi pas aye lagi nyantai dan nikmatin olahraga bersepeda sambil dengerin lagu, tiba-tiba aje ade kejadian kagak terduga yang bikin aye bener-bener kaget dan ngeri ketakutan. Jadi pas aye belok ke jalan raya, permukaan di tepi jalannye kagak rata. Banyak batu-batu krikil dan lobang di entu permukaaan. Karena entu, sepeda aye pun oleng dan akhirnye aye jatoh. Nah yang bikin aye bener-bener kaget dan ngeri ketakutan entu kagak cuma karena aye jatoh dari sepeda aje, tapi karena di belakang atau di depannye aye ade mobil gede bensin yang lewat. Wajar aje kan aye takut kecelakaan parah karena munculnye kejadian kagak terduga entu pas aye lagi olahraga bersepeda?

Topic: sports
Soto Betawi entu punya khas sebagai soto yang racikannye mantep abis. Soto Betawi ini menurut aye kuahnye agak kentel gitu. Mungkin karena terbuat dari santen atau susu kali ye. Nah karena entu juga, beberapa Soto Betawi selain tekstur kuahnye agak creamy, warnanye juga agak putih gitu. Kuahnye soto bertawi itu gurih banget. Gimane kagak gurih? Soto Betawi ini disajikan dengan kuah yang diisi potongan daging sapi. Selain daging sapi, ada juga jeroan sapi dan organ-orang dalam lainnye, misalnye kayak mata sapi, torpedo, dan hati. Nah selain diisi pake daging dan organ-organ dalam sapi lainnye, Soto Betawi biasanye juga ditambahin tomat, seledri, bawang goreng, dan emping. Soto Betawi entu seringnye dihidanginnye bareng nasi anget, sambel, jeruk nipis, dan acar. Beuh, rame bener kan? Udeh pasti sedep bener deh tuh.

Topic: food & beverages
Upacarè nêtêk gigi nyang dalêm bahasè Bali sêring disêbut mepandes, mesangih, atau metatah mêrupakan ritual kêagamèan nyang kudu dilaksanèin olèh sêmuè umat Hindu di Bali, khususnyè bagi nyang udèh rêmajè. Upacarè nêtêk gigi diawalin amè upacarè rêsik diri. Sêlanjutnyè, lanang atau wadon nyang bakal ditêtêk giginyè naèk kê atas balè. Sêbêlon naèk balè, kudu nginjêk dulu sêsajèn nyang ditaro di bawèh. Tujuannyè supayè ngêdapêtin kêrosaan dari Sang Hyang Widhi. Abis ntu, baru dah prosès nêtêk gigi dilakuin. Sêlêsè nêtêk gigi, dilanjutin dêngan bêkumur. Aèr bêkas kumur ntu dibuang dalêm kêlapè gading. Têrus, aèr ntu ditanêm di bêlakang têmpat sêmbahyang kêluargè. Tujuannyè buat ngênyatuin amè lêluhur.

Topic: religion
Siapin diri buat bencana alam si kaga ngapa, bukan maksud kite nyang mendahului kehendak karna kaga tau kan kapan musibah dateng. Cuman musibah tuh dateng pasti ada tanda-tandanye, lagian kan orang-orang nyang ahli dibidangnye juga udeh belajar banyak supaya dikemudian hari tuh ada jawaban atas permasalahannye. Kaya museum tsunami Aceh, kalo suatu waktu tsunami dateng lagi ke Aceh, orang-orang di Aceh tuh bisa gunain museum ntu buat berlindung dari dasyatnye tsunami. Kan kite gatau kapan dateng lagi  trus juga bakalan segede apa juga kaga ada nyang tau. Cuman kalo udeh pernah ngerasain mah kaga ada salahnye buat kite jaga-jaga buat bencana.

Topic: slice of life
Wayah dulu, si Mbok idup dèwèkan sêbatang kara tanpè bocah amè cucu. Suatu ari, diè kagak sêngajè kêtêmu raksasè di utan. Raksasè ntu ngasih si Mbok biji timun ajaib nyang katènyè bisè ngasih bocah. Tapi, pêmbêrian biji timun ajaib ntu kagak cumè-cumè. Wayah bocah dari dalêm buah timun ajaib brojol, raksasè bakal madang bocah ntu kalo udèh bêrusiè 16 taun. Si Mbok têrus nanêm timun kayak nyang dibilang raksasè. Timun ntu bênêran bêrisi orok wayah udèh bêbuah. Si Mbok namèin orok ntu dêngan namè Timun Mas. Wayah Timun Mas bêrusiè 16 taun, raksasè ngudag-ngudagnyè. Si Mbok ngêbêkêlin Timun Mas amè biji-biji tumbuhan ajaib nyang bisè digunèin buat ngêlawan raksasè. Akhirnyè, Timun Mas mênang. Diè balik kê rumèh si Mbok dan idup bahagiè barêng-barêng.

Topic: culture & heritage
Ampè wayah êni Khoir masing ingêt rutinitasnyè pas masing bêgawè di sono. Sêsampènyè di kantor, diè bakal langsung mênuju ruang bêritè. Di ruangan dêngan mèja gawè bêbêntuk lingkêran gêdé êni diè bakal bêdiêm di dêpan komputêr buat nulis naskah, kêmudian nyari pidio nyang sêsuè amè isi naskah, ngêgabungin naskah amè pidio, ampè akhirnyè suting acarè langsung ampè sêlêsè. Sêsêkali diè pêgi kê taman buat ngêlêpas pênêt sêmbari ngupi amè kongko dêngan karyawan laèn. Sêlaèn di kantor, diè jugè bêkêsêmpêtan buat ngêliput bêbêrapè acarè amè kêtêmu sosok-sosok pênting di duniè olahragè. Bêgawè di stasiun tipi ngêjènyè bêkêsêmpêtan kêtêmu amè banyak pigur publik nyang sêbêlonnyè tibang bisè diè liat dari layar kacè. Kagak têrasè, diè udèh bêgawè di kantor pêrtamènyè sêlamè ampir 4 taun. Diè kêmudian ngêdapêt tawaran bêgawè di sêbuah kantor laèn nyang masing bêrlokasi di Jakarta.

Topic: business
Jenis ikan nyang akhirnye kite pilih buat dibakar pas nanti malem taon baru tuh ikan gurame, ikan gurame dipilih karna dagingnye padat trus lembut kalo dimakan. Nah rasanye makin enak karna kulit ikan gurame kalo dibakar tuh rasanye gurih, cocok banget dicocol ama sambel terasi, ama sambel kecap. Duri ikan gurame juga gede-gede jadi dimakannye tuh kaga takut kelolodan, bentuknye juga cocok buat dibakar soalnye bentuknya pipih jadi kalo dibakar cepet matengnye. Satu nyang mesti diperhatiin kalo ngolah ikan gurame kalo mau dibakar, ikan gurame kan asalnye ikan aer tawar jadi baunye ade bau lumpurnye. Bau lumpur ntu bisa disamarin ama peresan jerus nipis ato jeruk limo, parutan jahe, trus bisa ditambah bumbu dapur laen biar makin sedep.

Topic: food & beverages
Wirausaha enih jadi hal penting nyang kudu diketahui masyarakat. Kalo bise malah, dilakuin sekalian. Soalnye, kek nyang pemerentah udeh saranin beberape waktu ke belakang enih, terutame pas masi rame-ramenye pandemi, propesi nyang kerjaannye wirausaha, ato kegiatan wirausaha ntu ndiri, jadi pendorong perekonimian negare bangat di saat keadaan lagi maksa buat krisis. Apelagi di mase-mase new normal kek gini, jadi orang-orang kagak begantung ame atasannye buat ngasilin duit. Enih juge bise jadi solusi buat ngeberdayain sumber daye manusie Indonesie biar kagak kerje ame orang asing bae. Cakepnye, wirausahawan bise belagak jadi bos, soalnye emang die nyang ngurus, ngolah, ame nikmatin hasil bisnisnye ndiri.

Topic: business
Kota cirebon adalah bagian dari jawa barat. kuliner nyang ade disono juge cukup beragam banyaknye. ntu makanan khas biasanye juge usaha turun temurun dari engkong ame bapaknye. salah satu makanan khas kota cirebon empal gentong, bukan cuman namanye aje nyang pake istilah gentong. tapi klo kite beli ditempatnye langsung emang dimasak dikuali dari tanah liat, rasa sedepnye juge dari cara masaknye. empal gentong kebagi 2, ade empal gentong santen ame empal asem. kalo empal gentong santen bentukannye mirip ame soto betawi. cuma kalo empal asem bentukannye kuah bening rasanye asem, lantaran dimasak pake bumbu khas asem asem sandung lamur jadi rasa amis ilang juge, dimakan pake nasi putih anget ditambah kerupuk atawa emping biar tambah sedep makannye

Topic: food & beverages
Gimane kehidupan bertetangga elu? Kalo aye sih baek-baek aje. Contohnye pas lebaran Idul Fitri kemaren. Aye dan enyak udeh sepakat mau bikinin tetangga kite bolu, soalnye dari pas bulan puasa, mereka sering bener ngasih kite sesuatu, parsel dan laennye. Nah pas pagi sehari sebelom lebaran, enyak aye pun ke pasar dan belanja bahan-bahan buat bikin kue. Pas abis salat Maghrib, baru deh enyak aye nyoba bikin. Tapi sialnye, ternyata salah satu bahan buat bikim kuenye abis dan enyak aye kagak beli entu bahan karena nyangkanye masih ade. Akhirnye enyak aye tetep nyoba bikin tanpa entu bahan dan hasilnye tentu aje kurang enak. Terus akhirnye aye ke mini market buat beli. Untungnye aje ade. Abis entu, enyak aye lanjut bikin deh. Akhirnye sekitar jam setengah sepuluhan, entu kue-kue pun jadi dan langsung babeh aye bagiin ke tetangga. Eh kagak taunye tetangga aye malah ade yang ngasih makanan lagi, ya entu aneka lauk khas lebaran. Intinye kehidupan bertetangga aye baek bener deh.

Topic: slice of life
Ngegaresin ganyeman pake lauk, dan nasi sungguh gaseru kaga lengkap, belum apdol bagi pencinta sambel. Sambel rupanye gacoannye sebagian orang untuk penambah nafsu ngegares. Jenis sambel bejibun, khususnye ni di negeri tercinta kite Indonesia. Ada sambel terasi, sambel bawang, sambel teri, sambel pete, dan lain-lain. Pokoknye bejibun dah jenis sambel tuh. Aye rupanye salah satu dari masyarakat pencinta sambel. Galengkap aje gitu rasanye kalo ngegares tanpa sambel yekan. Ape aje ganyemannye, pokoknye terutama nasi anget ketemu sambel, udeh dah kawin banget rasanye. Jadi nih ye kalo aye ngegares mau dikate ntu pagi kek malem kek aye harus ngegaresnye ditemeninnye pake sambel, untuk ganyeman yang gurih-gurih ye kalo yang manis kaya pisang goreng jujur aye kurang tertarik.

Topic: food & beverages
Kita cobain makanan Indonesia dari daerah barat, dari Aceh. Nah, makanan ini pake nama daerahnya, Emi Aceh. Di Jakarta udah banyak banget orang yang jualan emi ini. Biasanya di warung emi aceh ini bukan cuma jualan emi, tapi ada juga makanan Aceh laen, kayak roti canai ama kopi gayo. Buat yang demen makanan yang bumbunya kentel banget kayaknya bakal demen sama emi aceh ini. Kalo mau makan emi ini, kita boleh milih dicampur pake apa aja yang kita mau. Boleh pake iakn-ikanan laut, kayak cumi ama udang. Kita juga boleh minta pakein daging ayam atawa sapi. Nah, abis makan emi aceh, kita bisa nyobain roti canainya. Bisa minta polosan aja atawa dipakein rasa-rasa yang diolesin di tengahnya. Roti canai yang polosan aja rasanya anta, makanya dikasih kuah buat ditutul rotinya. Buat minumnya, ada kopi gayo yang dibikinnya langsung di adepan kita. Kopi gayo ini warnanya item kentel banget. Kalo udah makan di sini udah pasti bakal begah banget nyobain semuanya. 

Topic: food & beverages
Kondisi sekarang nyang udeh kembali normal juga jangan jadiin kite buat lengah, karna pan penyakit bukan cuma dari wabah covid kemaren tuh. Penyakit bisa dateng kapan aja dan dari mana aje, dari tempat nyang kite pikir udeh bersih juga kaga jamin karna kan kite gatau cara bersihinnya begimana. Fasilitas umum nyang kaga boleh kite lengah tuh sebenernya di wc umum, karna pan di mana-mana udah banyak nyang make wc duduk ye jadi kalo bisa dibersiin dulu dah kalo mao dipake. Hal begitu tuh gunanye buat diri sendiri juga, kite gapernah tau ada penyakit nyang nempel ato kuman nyang nempel di tempat dudukannye. Buat hal nyang vital kaya gitu tuh mesti kita perhatiin lagi deh ya.

Topic: leisures
Mpok Rini kebetulan baru kena phk direstoran tempat dulu die kerja, nah pengennya die mulai usaha sendiri supaya bisa jaga anak-anaknye. Lagi cari-cari ide usaha, kebeneran ketemu ama mitra ayam goreng tepung. Usahanya menjanjikan karna udeh punya nama, terus kebutuhan yang diperluin juga udeh disiapin nah tugasnye tinggal bayar deh tuh. Cara daftarnya kebetulan gampang bener, tinggal daftar disitus nyang udeh disediain trus cari lokasi jualannye mau di mana lokasinye. Nah abis itu dikirimin tuh nyang namanya formulir pendaftaran trus diisi. Formulir tadi diproses dulu nah abis itu diliat tuh lokasi usahanye, trus kalo udah disetujuin tinggal bayar dah tuh. Selanjutnye ikut training dan dikirim barang-baranya ke tempat jualannye. Urusan rasa kaga perlu diraguin karna kerjaan dulu mpok Rini ya buat ayam goreng tepung ntu.

Topic: food & beverages
Jangan gêgêtun kalo pêbalap MotoGP bisè langsung bêdiri amè jalan mêski baru ajè ngalamin tabrakan. Adè bêbêrapè paktor nyang ngêjè mêrèka bisè ngêlakuin ntu. Ampir padè saban sèri MotoGP adè ajè pêbalap nyang ngalamin kêcêlakèan, mulè dari sèsi latian bèbas, kualipikasi, ampè wayah balapannyè. Nyang têrjadi mulè dari kêcêlakèan ringan ampè ngalamin cidêrè parèh kayak nyang têrjadi padè Marc Marquez. Paktor nyang punyè pêngaruh gêdé dalêm kêsêlamêtan pêbalap MotoGP adalah pêrlêngkêpan canggih nyang mêrèka pakè. Baju balap bêtèknologi tinggi dikêjè dari kulit kanguru nyang punyè dayè tahan tinggi sêkaligus kêrasan dipakènyè. Pêbalap MotoGP gè punyè tèknik dèwèk nyang dipêlajarin wayah jatoh dêmi ngindarin têrjadinyè cidêrè sêrius.

Topic: sports
Hari Sabtu atau Minggu abis salat Subuh, sekitaran jam 6 lewat, aye kekuar dari rumah buat olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi sayangnye pas aye lagi nyantai dan nikmatin olahraga bersepeda sambil dengerin lagu, tiba-tiba aje ade kejadian kagak terduga. Pas aye mau belok buat masuk ke jalan perumahan, tiba-tiba aje ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kebalik dan aye pun kelempar jatoh. Entu kejadian kagak terduga bener-bener bikin aye kapok buat olahraga bersepeda selama beberape lama. Makanye elu kalo lagi naek kendaraan ataupun intinye pas mau belok, kudu ekstra ati-ati ye!

Topic: sports
Olahraga atawa permaenan bocah yang laennya ada galasin. Kalo maen karet itu jadi permaenan kayak olahraga lompat tali yang ngandelin kaki yang kuat. Galasin ini jadi maenan atawa olahraga yang ngandelin kecepetan lari ama pikiran yang cermat. Olahraga atawa permaenan galasin ini butuh dua grup yang tiap grup ada tiga ampe enem orang. Satu grup bagian yang jaga. Satu grup laennya bagian lewatin tantangan atawa jagaan dari grup laen. Permaenan ini biasanya dimaenin di lapangan atawa tempat yang lebar, biar leluasa buat lari-lariannya. Tempat maen galasin ini biasanya digarisin dulu, biar pemaen tau titik-titik orang yang jaga. Kalo permaenan lompat tali atau maen karet tadi banyak digemarin bocah wadon, permaenan galasin ini biasanya digemarin semua bocah. Laki atawa wadon ikut maen galasin. Cuma biasanya yang bertahan paling lama buat maen galasin ini bocah laki.

Topic: sports
Doel bete bangat. Pagi-pagi libur ginih, Doel kepengen olahraga di luar ame temen-temennye. Cuman, gegara mendung bat di luar, jadi kagak dibolein Enyak. Ntar kalo masup angin, mala berabe! Kate Enyak. Di pangkeng, Doel muter otak biar badan tetep bisa bugar, tapi kagak perlu keluar rume. Diambil lah hape-nye, jempolnye sesrogan ngetik bari nge-search: olahraga gampang di pangkeng. Nah, ketemu, neh, tutorialnye. Ame si Doel langsung dipraktekin. Die celentang di lante, tangannye ade di sisi badan due-duenye, terus dengkulnye ditekuk, telapak kakinye nyentuh lante, tapi betisnye tetep lurus. Begitu posisinye udeh pas, die ngangkat pinggul ampe lurus ame bahu, ditahan 3 detik, abis ntu diturunin. Terus dinaekin lagi, begitu be ngulang-ngulang. Si Enyak nyang ujug-ujug dateng ke pangkeng Doel, kaget liat posisi anaknye aneh begonoh. "Ebujug. Ngape begono, lu, Doel?" Tanya Enyak. Doel cengengesan be, terus ngejawab, "Enih namanye lagi olahraga, Nyak. Bridge namanye, bridge." Enyak dengernye iye-iye bae, dah, nyang penting anaknye kagak masup angin keujanan di luar!

Topic: sports
Umroh menurut H. Halik Lubis dalam buku Tuntunan Lengkap Wajib & Sunnah Haji dan Umrah yang wajib dipahami umat Islam, ada 10 tata cara, ya ntu;  Jemaah berangkat menuju Miqat, yakni titik dimulainye ihram atau berniatnye umroh. Kemudian, memakai pakaian ihram. Untuk pria, pakaiannye ntu berupa dua helai kain putih, sedangkannye satu lainnya dijadikan sarung. Untuk jemaah perempuan tetap menggunakannye kerudung ataupun jilbab panjang. Para perempuannye ntu boleh menggunakannye pakaian ape aje, asal kagak mempertontonkannye perhiasan sekaligus tidak menyerupa kain pakaiannye yang punye si lelaki. Kemudiannye, jemaah melakukan ihram dengan menghadap kiblat, setelah ihram dilakukan, jemaah wajib menghindari segala larangan. Teruskan perjalanannye ntu menuju Makkah dengan membaca talbiah sebanyak-banyaknye. Setelah ntu, melakukan tawaf sebanyaknye tujuh putaran di Ka’bah, kemudian ntu melakukan sa’i atau berjalan menuju Bukit Shafa, yang terakhir Tahallul, dan sudah selesai, ntu tahapannye kurang lebih begitu.

Topic: religion
Bali punyè banyak objèk pariwisatè dêngan konsep pariwisatè budayè. Pariwisatè êni ngarahin padè kêunikan sêni budayè amè adat nyang ngêjadi dayè tarik utamènyè, salèh atunyè adalah Pura Tirta Empul nyang têrlêtak di Gianyar. Pura êni sêbagè salèh atu pusaka budayè nyang punyè ciri khas dibanding amè pêninggalan budayè laènnyè sêhinggè amat mênarik parè pêlancong, apèlagi didukung amè têtêp dipungsiinnyè sêbagè têmpat suci. Sêlaèn sêbagè têmpat pêmujaan, arèa di sêkitar pura jugè dimanpaatin sêbagè têmpat wisatè, wahanè rèkrèasi, amè têmpat buat nampilin sêni pêrtunjukan pariwisatè Bali. Karang pungsi pura udèh bêkembang, kagak tibang bêpungsi sakral, tapi jugè bêpungsi èkonomi dalêm kaitannyè amè pontên-pontên kêidupan masarakat.

Topic: religion
Siape coba yang kagak tahu dengan Sambal Rudy, sambal kemasan yang terkenal sebagai oleh-oleh khas Surabaya? Kagak hanya terkenal di Surabaya aje, loh! Tapi juga seluruh Indonesia, dan bahkan hingga ke luar negeri. Pemiliknye ntu adalah Lanny Siswadi, seorang rumah tangga yang berasal dari Madiun, dan ikut dengan suami di Surabaya. Berawal dari kisah si suami membawa ikan hasil pancingan ke rumah, dan karena Bu Lanny suka ganyeman pedas, dan kebetulan juga teman-temannye yang datang, die akhirnye membuatkan sambal yang enak. Semua rekannye ntu menyarankan agar membuka warung ganyem. Nah, berbekal ntulah, sampai saat ini Bu Lanny memproduksi sambalnye ntu dalam kemasannye.

Topic: business
Ngêrêsikin mêsin cuci bisè dilakuin dèwèk. Pêrtamè, pastiin mêsin cuci udèh kosong dari pakèan amè aèr détêrjèn, têrus siapin aèr panas buat ngêrêsikin bagian dalêm mêsin cuci. Abis nyiapin rêbusan aèr panas sêmbari ngatur siklus waktu paling lamè padè mêsin cuci, masupin cuka atau klorin, pilih salèh atu. Wayah bèrès, pastiin mêsin cuci udèh rêsik dari cuka atau klorin sêbêlon lèngkah bêrikutnyè. Masupin lagi aèr panas kê dalêm mêsin cuci, têrus jalanin mêsin dêngan waktu putêran paling lamè buat mastiin mêsin cuci udèh bênêr-bênêr rêsik. Kalo udèh bêrênti, dêminin mêsin cuci nyêlêsèin pêmbuangannyè. Abis sêlêsè, êlu bisè ngêrêsikin bagian dalêm makè topo pêranti ngilangin rèsidu nyang kêsisè. Têrus, rêsikin bagian luar mêsin cuci makè carè manual dêngan ngêgosoknyè pêlan-pêlan.

Topic: technology
Nulis begitu, soalnya pernah ngerasain badan sakit, gara-gara demen banget cemilan atawa jajanan yang sembarangan. Pas abis sakit, pasangan langsung ngomelin banget buat jaga makanan. Abis begitu, kagak boleh lagi asal grages cemilan. Akhirnya, disuruh cari-cari cemilan yang enak ama nyehatin juga. Dari situ, gara-gara bingung mau bikin atawa nyari cemilan sehat di mana, mutusin buat beli buah-buah aja dulu. Ampir saban ari beli kelapa muda yang banyak isiannya biar bisa dicemilIn. Kebiasa makan itu saban ari, jadi demen banget buat ngemilin kelapa ampe dikomentarin sodara-sodara, “apa kagak bosen tiap ari makan kelapa?” Tentu aja jawabannya kagak barang dikitpun. Malahan jadi demen banget.

Topic: food & beverages
Minuman kedemenan bocah-bocah kecit eni namenye es goyang. Jajanan khas Betawi eni banyak didemenin ama bocah kecit karne rasenye nyang sedep. Kalo makan es goyang, lu serase lagi nostalgia karne es eni biasenye didemenin ama bocah kecit. Nyatenye minuman nyang jadi minuman khas orang Betawi eni udeh ade dari jaman dulu. Minuman nyang bentuknye kaye es krim eni dibikin pake bahan nyang simpel. Bahan buat bikin es goyang ade tepung sagu/ketan nyang dibuat jadi kue (hukwe), santen, ama gula. Es goyang rasenye manis, gurih, ama udeh pasti seger. Disebut es goyang gare-gare pas bikin minuman eni dilakuin make cara digoyang. Carenye ntu tibang ngemasukin adonan es ke dalem cetakan es trus digoyang-goyang ampe jadi padet. 

Topic: food & beverages
Model mesin cuci top loading dengan satu tabung entu mesin cuci yang cara makenye entu adalah masukin pakean lewat bagian atas dan cuma terdiri dari satu tabung. Katenye, mesin cuci top loading satu tabung entu udeh ade fitur otomatis buat lakuin semua tahapan nyuci dari awal sampe akhir siap dijemur. Katenye sih, kalo elu make mesin cuci yang model satu entu, elu bener-bener ngerasa enak bener bisa nyantai soalnye elu cuma kudu masukin pakean ke dalam mesin, abis entu nyalain, dan elu bisa nunggu sampe pakean siap dijemur. Nah menarik dan mempermudah kegiatan nyuci bener kan? Elu bisa lakuin kegiatan laennye sambil nunggu cucian elu siap dijemur!

Topic: technology
Memiliki prinsip yang sama bakalannye memperkuat fondasi suatu ntu hubungan. Kite ntu bisa mulai gali dari hal sederhana seperti jumlah anak yang diinginkannye, atau gaya hidup yang akan dijalani setelah menikah. Pemikiran lainnye ntu tentang pola mengasuh anak, pandangan soal pernikahan, keluarga, spiritualitas, dan lainnye ntu juga perlu didiskusikan untuk menghindari konflik jangka panjang, mengutip Marriage. Apabila kite ntu menemukannye suatu perbedaan prinsip dengan pasangan yang sulit disatukan, coba kompromikan berdua supaya kagak memengaruhi hubungan di kemudian hari. Memutuskan seseorang menjadi pasangan hidup berarti kite kudu juga harus udeh siap dengan rencana-rencananye ntu di masa depan. Untuk ntu, sebelum melangkah ke jenjang pernikahan, kite kudu harus tahu dengan jelas tentang tujuan, dan targetnye, baik ntu urusan pribadi maupun kariernye.

Topic: slice of life
Creeking adalah salah satu cabang olahraga kano dan kayak yang melibatkannye arus aer yang besar serta sangat curam. Biasanye kano yang digunakan dirancang khusus untuk tahan terhadap lingkungan arung yang ekstrim. Selain ntu, mereka yang memilih untuk olahraga ntu biasanye menggunakannye masker wajah, helm, bantalan siku dan bantalan pelampung untuk meminimalisir resiko kecelakaan. Olahraga ntu dikatakannye ekstrim karena bisa aje kite terjebak diantara bebatuan, kano pecah dan terjebak dibawah air. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin. 

Topic: sports
Abis tadi mikir yang baek-baek aja, ama kita udah sempet istirahat bentaran, waktunya kita mikir lagi ruginya itu gara-gara apa. Kita ambil pelajaran buat ke depannya. Buat renungan kita juga. Kalo udah begitu, kita jadi bisa nyusun yang rapih rencana ama cara buat usaha yang baru. Walopun udah lebih tenang, kita tetep kudu belajar dari kesalahan yang sebelomnya. Abis itu, langsung begerak cepet lagi. Ampir saban orang yang usaha mikirnya kalo rugi itu, udah gagal buat selamanya. Kita nganggep semuanya bakalan gagal begini terus. Ini kejadian gara-gara emang kita masih kaget ama sedih. Cuman, kalo bisa jangan eroin perasaan kayak begitu. Semuanya kudu dimulai lagi.

Topic: business